钦定古今图书集成/明伦汇编/官常典/第739卷 > 唐天恩〈父政〉 曾基 邢祥
## 钦定古今图书集成/明伦汇编/官常典/第739卷 > 唐天恩〈父政〉 曾基 邢祥

按《明外史王佐传》：“佐同时唐天恩，任叶县知县。大盗
赵𬭼等纵横河南北，将逼叶，天恩急缮守具以待。已
而寇至，力不支，城遂陷，天恩及其父政等七人俱遇
害，抚按以闻，恤典视王佐。贼之剽掠河南也，固始被
陷，执其丞曾基使驭马，基不从，死之。息县之陷，致仕
主簿邢祥抗骂不屈死。事闻，赠基通判，祥知县，俱从”
祀乡贤祠。